Ilja Ilf

Ilja Ilf (sünninimi Iehiel-Leib Fainzilberg; 15. oktoober (vkj 3. oktoober) 1897 Odessa – 13. aprill 1937 Moskva) oli 1920. ja 1930. aastatel tegutsenud populaarne juudi rahvusest nõukogude kirjanik, kes kirjutas tavaliselt paaris koos kirjanik Jevgeni Petroviga. Nende kohta kasutataksegi koondnime Ilf ja Petrov.

Ilf asus 18-aastaselt tööle ajakirjanikuna. 1923. aastal kolis ta Moskvasse, kus töötas ajakirjas Gudok ja kirjutas peamiselt satiirilisi esseid.Ilf, I.A. and Petov, E.P. - SovLit.net - Encyclopedia of Soviet Authors. Vaadatud 28.01.2015.

Tema ja Jevgeni Petrovi koos kirjutatud satiirilised romaanid "12 tooli" (Двенадцать стульев, 1928) ja "Kuldvasikas" (Золотой теленок, 1931) olid Nõukogude Liidus väga populaarsed.

Ilja Ilf suri 1937. aastal tuberkuloosi.

Vaata ka
 Ilf ja Petrov

Viited

Kategooria:Vene kirjanikud
Kategooria:Juudi kirjanikud
Kategooria:Novodevitšje kalmistule maetud
Kategooria:Sündinud 1897
Kategooria:Surnud 1937